Die ou Volksraadsaal: Gister se debatte en vandag se tragedies | Maroela Media
Die ou Volksraadsaal by die Suid-Afrikaanse parlement het tot en met die nuwe bedeling in 1994 as vergaderplek van Suid-Afrika se volksraad gedien. Die mure en bankies in die ou saal was oor die jare getuie van vurige debatte – tussen NATTE en SAPPE, NP's en KP's.
Die lokaal het baie verander oor die jare. Voor 1961 was die feit dat Suid-Afrika onder Britse bewind val, baie sigbaar – iets wat ná Republiekwording vinnig verander het. In die Verwoerd-gedenkversameling in Orania hang twee foto's wat dié twee eras van ons geskiedenis duidelik uitbeeld. Die twee foto's is enkele maande uit mekaar geneem. In die foto wat voor 31 Mei 1961 geneem is, pryk die Britse koninklikes op reuseportrette in die agtergrond. Op die een wat daarna geneem is, skitter die Britte in hul afwesigheid.
Dit is in daardie raadsaal wat die destydse Britse eerste minister, Harold MacMillan Suid-Afrika se politieke beleid uitgedaag het. Dit is in daardie raadsaal wat daar gesprekke oor die moontlikheid van oorlog gevoer is en dit is ook daar wat Volksraadslede hul uiteenlopende standpunte gelug het oor die skote wat op ons land se grense klap. Dit was ook in daardie raadsaal wat dr. HF Verwoerd net meer as 52 jaar gelede deur die bode Demetrios Tsafendas vermoor is.
Ná 1994 was die lokaal nie meer groot genoeg om al die verkose verteenwoordigers te akkommodeer nie en moes 'n groter vergaderplek gebou word. Die nasionale vergadering huisves tans die parlementsitting van die 400 parlementslede van oor die land. Die ou Volksraadsaal dien tans as vergaderplek vir komitees.
Die afgelope week was die ou Volksraadsaal weer 'n plek van omstredenheid. Verskeie belanghebbendes is genooi om die ad hoc-komitee wat die ondersoek lei na die moontlike wysiging van artikel 25 van die Grondwet toe te spreek.
Presies 52 jaar ná die moord op Verwoerd, neem die adjunk- uitvoerende hoof van AfriForum, Ernst Roets, sy plek in – enkele treë van waar die moord plaasgevind het. Hy draai nie doekies om nie en sê in geen onduidelike terme wat 'n onreg 'n beleid van onteiening sonder vergoeding sal wees.
Roets voer verder aan dat daar meer sinvolle stappe is wat gedoen kan word om grondhervorming op 'n gesonde wyse te bewerkstellig. Dit sluit die volgende in:
Die erkenning van eiendomsreg as vertrekpunt;
Die doeltreffende bekamping van korrupsie, in besonder korrupsie wat met grondhervorming gepaard gaan;
Restitusie wat op 'n feitelike en bewysbare perspektief op die verlede geskoei is; en
Die reaksie van die ANC en die EFF was te wagte gewees. Die nuutste tragedie wat hom egter op die historiese dag van 6 September in daardie raadsaal afgespeel het, was die reaksie van opposisiepartye. Steve Swart van die ACDP en Glynnis Breytenbach van die DA het teen AfriForum te velde getrek en hulle van AfriForum se voorlegging gedistansieer. Nie een opposisieparty het vir die grootste verteenwoordiger van Afrikanerbelange in die bresse getree nie.
Wat my ook op geval het is dat die VF+ ook met 'n mond vol tande gesit het! Geen woord van hulle kant af is gehoor nie.
Is stilswye ook 'n antwoord of hulle hulle 'n troefkaart in die mou?
Almal weet teen die tyd dat die forum binnelands n onversetlike en ondermynende standpunt benadering volg en vyande maak ten einde stukrag te verleen aan hulle minderheidsgroep agenda vir buitelandse steun en simpatie. Vir die skrywer om verras te wees oor die politieke korrektheid van opposisie partye en dit te veroordeel grens aan absurd! As die forum of enige Suid Afrikaner regtig verbaas is wys dit maar net in watse babbel hulle hulself bevind. Die forum benadering en optredes regverdig muishondstatus!
It is shocking to see that the beleagred white population (Afrikaans and English) are being so naive to believe anything "verbally" from the ANC, have there not been enough lessons learnt since 1994..? What makes anyone believe the ANC at this time, especially as the 2019 elections will obviously prove to be pivotal to any transparent non-corrupt South African sustainable governance!
BURGEROORLOG is waarmee die ANC/EFF gedreig het na die presentatie van Afriforum. BLF het letterlik 'n volksmoord aangekondig.
Die enige oplossing, myns insiens, is 2x eie geconsolideerde mini volksrepublieke, so groot soos Swaziland. Ons enige obstakel na vryheid: mense met vour en kinders op skool, en werkgeleentheid. Die voorttrekkers het hul huis op wiele gehad. Ons mense het caravans en 4×4 Hilux Raiders..